Tristan va Iseult
Tristan va Iseult (talaffuzi: Tristan va Izolda) — XII asrdan buyon koʻplab oʻzgarishlarga uchragan, keltlar afsonasiga asoslangan oʻrta asr romantik mifologiyasining yorqin namunalaridan biri. Tristan ismi Tristram (yoki Tristrem), Iseult esa Isolde, Isolt yoki Yseult shaklida ham kelgan manbalar mavjud. Ushbu afsona Gʻarb madaniyati taʼsiri ostidagi mamlakatlar maʼnaviy qarashlariga doimiy taʼsir koʻrsatib kelgan. Ertakda kornishlik ritsar Tristan va Irland malikasi Iseult oʻrtasidagi yashirin, fojia bilan yakunlangan muhabbat tasvirlangan. Tristanning amakisi va Kornuoll qiroli Mark jiyaniga Cornwalldan Irlandiyaga, malika Iseultga uylanish uchun safar paytida oʻziga hamrohlik qilish vazifasini yuklaydi. Safarga amakisi bilan yoʻl olgan Tristan va irlandlar malikasi Iseult sevgi eliksirini ichishadi. Bu esa ular oʻrtasida ehtirosli sevgi tuygʻusini uyg'otadi. Afsonaning turli xil shakllari Oʻrta asrlar Yevropasida turli tillarda qayd etilgan va saqlanib qolgan. Ertakning eng qadimgi misollari "Sud boʻlimi" va "Umumiy boʻlim" deb nomlanuvchi ikkita asosiy shaklni oʻz ichiga qamrab oladi. Birinchisi Tomas Britan va Béroulning XII asrga oid sheʼrlari bilan boshlansa, ikkinchisi yoʻqolgan, asl nusxani oʻzida aks ettiradi. Soʻnggi shaklda XIII asr Tristan romantikasi va qirol Artur afsonasi birlashtirilib, juda keng qamrovli yoritiladi. "Ishqiy millatchilik" taʼsiri ostida oʻrta asrlarga nisbaran qiziqish uygʻongandan soʻng, hikoya zamonaviy davrda, xususan, Wagnerning operasida mashhur boʻla boshlaydi.